આ વીડિયોમાં સંજય લીલા ભણસાલીએ કહ્યું છે કે, 'મેં ખૂબ પ્રમાણિકતા, જવાબદારી અને મહેનતથી આ ફિલ્મ બનાવી છે. રાણી પદ્માવતીની વાર્તાથી હું હંમેશા પ્રભાવિત રહ્યો છું. આ ફિલ્મ તેમની વીરતા, તેમના આત્મ-બલિદાનને નમન કરે છે. કેટલીક અફવાઓને કારણે આ ફિલ્મ વિવાદોનો મુદ્દો બની બેઠી છે. અફવા એવી છે કે, આ ફિલ્મમાં રાણી પદ્માવતી અને અલાઉદ્દીન ખીલજી વચ્ચે કોઇ ડ્રીમ સિક્વન્સ દેખાડવામાં આવ્યો છે. મેં પહેલા જ આ વાત નકારી હતી, આ માટે મેં લેખિત પ્રમાણ પણ આપ્યું હતું અને આજે ફરી એકવાર આ વીડિયોમાં હું કહું છું કે અમારી ફિલ્મમાં રાણી પદ્માવતી અને અલાઉદ્દીન ખીલજી વચ્ચે એવો કોઇ સિન નથી જેનાથી લોકોની ભાવનાઓને ઠેસ પહોંચે. અમે ખૂબ જવાબદારીપૂર્વક આ ફિલ્મ બનાવી છે અને રાજપૂત માન-મર્યાદાનું પૂરો ખ્યાલ રાખ્યો છે.' સંજય લીલા ભણસાલીનો આ વીડિયો જુઓ અહીં...